ຝລັ່ງ ແລະ ອິນເດຍ ໃຫ້ຄຳໝັ້ນສັນຍາສົມທົບກັນ ຢູ່ພາກພື້ນ ມະຫາສະໝຸດອິນເດຍ - ປາຊີຟິກ
(VOVWORLD) -ທ່ານປະທານາທິບໍດີ ຝລັ່ງ Emmanuel Macron ແລະ ທ່ານນາຍົກລັດຖະມົນຕີ ອິນເດຍ Narendra Modi ຕ່າງກໍໃຫ້ຄຳໝັ້ນສັນຍາວ່າ ຈະ “ສົມທົບກັນເຄື່ອນໄຫວຢູ່ພາກພື້ນ ມະຫາສະໝຸດອິນເດຍ - ປາຊີຟິກ ທີ່ເປີດກວ້າງ ແລະ ກວມລວມ”.
ໃນການເຈລະຈາທາງໂທລະສັບໃນວັນທີ 21 ກັນຍາ, ທ່ານປະທານາທິບໍດີ ຝລັ່ງ Emmanuel Macron ແລະ ທ່ານນາຍົກລັດຖະມົນຕີ ອິນເດຍ Narendra Modi ຕ່າງກໍໃຫ້ຄຳໝັ້ນສັນຍາວ່າ ຈະ “ສົມທົບກັນເຄື່ອນໄຫວຢູ່ພາກພື້ນ ມະຫາສະໝຸດອິນເດຍ - ປາຊີຟິກ ທີ່ເປີດກວ້າງ ແລະ ກວມລວມ”.
ຕາມນັ້ນແລ້ວ, ທ່ານປະທານາທິບໍດີ Emmanuel Macron ຮັບປະກັນກັບທ່ານນາຍົກລັດຖະມົນຕີ Narendra Modi ກ່ຽວກັບ “ຄຳໝັ້ນສັນຍາຢ່າງຕໍ່ເນື່ອງຂອງ ຝລັ່ງ ແນໃສ່ປັບປຸງສິດເປັນເຈົ້າຍຸດທະສາດຂອງ ອິນເດຍ, ລວມທັງພື້ນຖານອຸດສາຫະກຳ ແລະ ເຕັກໂນໂລຢີ, ສ່ວນໜຶ່ງຂອງການພົວພັນສະໜິດສະໜົມ ບົນພື້ນຖານຄວາມໄວ້ເນື້ອເຊື່ອໃຈ ແລະ ເຄົາລົບເຊິ່ງກັນແລະກັນ.” ຫ້ອງວ່າການປະທານາທິບໍດີ Macron ໃຫ້ຮູ້ວ່າ ວິທີການສຳຜັດລວມຂອງ ຝລັ່ງ ແລະ ອິນເດຍ ແມ່ນເພື່ອແນໃສ່ຊຸກຍູ້ “ຄວາມເປັນສະຖຽນລະພາບຂອງພາກພື້ນ ແລະ ການປະຕິບັດກົດໝາຍ, ພ້ອມທັງຍົກເລີກທຸກຮູບແບບຂອງລັດທິຈັກກະພັດ”.